58. Az 1985: I. törvény az oktatásról (Részlet)

I. FEJEZET

ALAPELVEK

[...]

7. §.

(1) Az óvodai nevelés és az iskolai nevelés-oktatás nyelve a magyar, valamint a Magyar Népköztársaságban beszélt minden nemzetiségi nyelv.

(2) A nemzetiségekhez tartozó gyermekek, tanulók anyanyelvükön, illetőleg két nyelven – anyanyel­ven és magyarul – részesülhetnek óvodai nevelésben, valamint iskolai nevelésben és oktatásban.

(3) A nemzetiségi nyelvek az iskolai nevelés-oktatás valamennyi fokán tanulhatók.

(4) A nevelés-oktatás – az iskolai nevelés-oktatás valamennyi fokán – idegen nyelven is folyhat.

(5) Az állam az (1)-(3) bekezdésben foglaltak feltételeiről szervezetten gondoskodik.

II. FEJEZET

A NEVELÉSI-OKTATÁSI RENDSZER

21. §.

(1) Óvodát, alap- és középfokú iskolát, diákotthont és kollégiumot (a továbbiakban a diákotthon és kollégium együtt: diákotthon), valamint alapfokú művészetoktatási intézményt a tanácsok létesíthet­nek és tarthatnak fenn.

Quelle: Törvények és Rendeletek Hivatalos Gyűjteménye, 1985, Budapest 1986, S. 3 und 5.

Übersetzung: Gesetz Nr. I des Jahres 1985 über den Unterricht.

Kommentar: Das Gesetz wurde am 18. April 1985 verabschiedet, es trat jedoch erst am 1. September 1986 in Kraft.